અમદાવાદઃ ગઈકાલે વહેલી સવારથી અમદાવાદમાં ધોધમાર વરસ્યા બાદ અમદાવાદમાં વરસાદ સામાન્ય રહ્યો છે. તો બીજી તરફ ઉત્તરગુજરાત, દક્ષિણ ગુજરાત અને સૌરાષ્ટ્રના કેટલાક વિસ્તારોમાં પણ નોંધનીય વરસાદ વરસ્યો હતો. ત્યારે આગામી બે દિસ સુધી રાજ્યના અનેક વિસ્તારોમાં ભારેથી અતિભારે વરસાદ પડવાની શક્યતા હવામાન વિભાગ દ્વારા વ્યક્ત કરવામાં આવી છે. હવામાન ખાતાના જણાવ્યા અનુસાર ઉત્તર ગુજરાત, દક્ષિણ ગુજરાત અને સૌરાષ્ટ્રના કેટલાક જિલ્લાઓમાં અતિભારે વરસાદ વરસી શકે છે. ત્યારે આજે સવારથી અમદાવાદના કેટલાક વિસ્તારોમાં ધીમીધારે વરસાદ વરસી રહ્યો છે.